CELEX: 21994D0929(01)
Language: et
Date: 1994-08-12 00:00:00
Title: EMP Ühiskomitee otsus nr 10/94, 12. august 1994, millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust

Tähtis õiguslik teade

|

21994D0929(01)

Euroopa Liidu Teataja L 253 , 29/09/1994 Lk 0032 - 0033

		EMP Ühiskomitee otsusnr 10/94,12. august 1994,millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadustEMP ÜHISKOMITEE,võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eriti selle artikleid 86 ja 98ning arvestades, et:lepingu protokolli nr 31 artikkel 1 sätestab koostöö teadusuuringute ja tehnoloogiaarenduse valdkonnas seoses ühenduse kolmanda raamprogrammi (1990-1994) [1] rakendamisega selle eriprogrammide kaudu;on asjakohane laiendada seda koostööd ühenduse neljanda raamprogrammi (1994-1998) [2] rakendamisele selle eriprogrammide kaudu;seetõttu tuleks protokolli nr 31 muuta, et võimaldada sellist laiendatud koostööd alates eespool osutatud neljanda raamprogrammi vastuvõtmise kuupäevast,ON VASTU VÕTNUD JÄRGMISE OTSUSE:Artikkel 1Lepingu protokolli nr 31 artikkel 1 asendatakse järgmisega:"Artikkel 1Teadusuuringud ja tehnoloogiaarendus1. Alates 1. jaanuarist 1994 osalevad EFTA riigid lõikes 5 osutatud ühenduse teadusuuringute ja tehnoloogiarenduse raamprogrammide rakendamises, osaledes selle eriprogrammide töös.2. EFTA riigid toetavad rahaliselt lõikes 5 nimetatud tegevust vastavalt lepingu artikli 82 lõike 1 punktile a.3. EFTA riigid osalevad täielikult kõikides EÜ komiteedes, kes abistavad Euroopa Ühenduste Komisjoni lõikes 5 osutatud tegevuse juhtimisel, arendamisel ja rakendamisel.4. Teadusuuringute ja tehnoloogiaarenduse valdkonnas ettenähtud koostöö eripära tõttu osalevad EFTA riikide esindajad ka teadus- ja tehnikauuringute komitee (CREST) ning muude EÜ komiteede töös, kellega Euroopa Ühenduste Komisjon kõnealuses valdkonnas konsulteerib niivõrd, kuivõrd see on vajalik sellise koostöö laitmatuks toimimiseks.5. Käesolev artikkel hõlmab järgmisi ühenduse õigusakte ning neist tulenevaid õigusakte:— 390 D 0221: nõukogu otsus 90/221/EMÜ/Euratom, 23. aprill 1990, ühenduse teadusuuringute ja tehnoloogiarenduse raamprogrammi kohta (1990-1994) (EÜT L 117, 8.5.1990, lk 28),— 394 D 1110: Euroopa Parlamendi ja nõukogu otsus nr 1110/94/EÜ, 26. aprill 1994, teadusuuringuid, tehnoloogiaarendust ja tutvustamist käsitleva Euroopa Ühenduse neljanda raamprogrammi (1994-1998) kohta (EÜT L 126, 18.5.1994, lk 1).6. Lõikes 5 osutatud ühenduse teadusuuringute ja tehnoloogiaarenduse raamprogrammidega hõlmatud tegevuse hindamine ja põhjalikum ümberkorraldamine toimub vastavalt lepingu artikli 79 lõikes 3 sätestatud korrale.7. Leping ei piira ühelt poolt ühenduse teadusuuringute ja tehnoloogiaarenduse raamprogrammiga (1987-1991) [3] seotud kahepoolset koostööd ega teiselt poolt ühenduse ja EFTA riikide vaheliste kahepoolsete teadusuuringute ja tehnoloogiaarenduse raamlepingute sõlmimist, mis käsitlevad lepinguga reguleerimata koostööd."Artikkel 2Käesolev otsus jõustub 1. novembril 1994, tingimusel et EMP Ühiskomiteed on teavitatud vastavalt lepingu artikli 103 lõikele 1.Artikkel 3Käesolev otsus avaldatakse Euroopa Ühenduste Teataja EMP osas ja EMP kaasandes.Brüssel, 12. august 1994EMP Ühiskomitee nimeleesistujaH. Hafstein[1] EÜT L 117, 8.5.1990, lk 28.[2] EÜT L 126, 18.5.1994, lk 1.[3] 387 D 0516: nõukogu otsus 87/516/Euratom/EMÜ, 28. september 1987 (EÜT L 302, 24.10.1987, lk 1).--------------------------------------------------